Викиувер: Марий Элым вуйлатыше вашталтын

Россий президент Владимир Путин «Марий Эл Республикым Вуйлатышын полномочийжым жап шумо деч ончыч пытарыме нерген» указеш кидпалыжым пыштен.

«Марий Эл Республикым Вуйлатыше А.А.Евстифеевын жап шумо деч ончыч полномочийжым пытарыме нерген йодмашыжлан кӧра да «Россий Федерацийысе субъект-влакын кугыжаныш кучем законодательный (представительный) ден исполнительный орган-влакым организоватлыме общий принцип-влак нерген» 1999 ий 6 октябрьысе 184-ФЗ-№-ан федеральный законын 19-ше статьяжын 9-ше пунктшын «а» подпунктшо да 1-ше пунктын «в» подпунктшо дене келшышын, пунчалам:

1.Марий Эл Республикым Вуйлатыше А.А.Евстифеевын кумылжым шотыш налын, тудым отставкыжым приниматлаш.

2. Марий Эл Республикын Вуйлатышыжым сайлыме еҥын должностьыш шогалмешкыже, жаплан, Марий Эл Республикын Вуйлатышыжын пашажым шуктышылан Юрий Викторович Зайцевым шогалташ.

3.Ты Указ тудым подписатлыме деч вара вийыш пура.»

«Кидшер» интернет-журналыште лудаш
Категорий:Увераҥар